== Lovens indhold og eftermæle ==
Resultatet blev en lov der først og fremmest har sit udgangspunkt i ældre dansk lovgivning. [[Romerret]]ten som ellers havde stor indflydelse i [[Europa]] på dette tidspunkt, kan kun spores få steder i loven.{{Sfn|Iuul|1954|p=72}} Det var naturligt nok idet målet siden 3. lovkommission havde været at samle allerede eksisterende lovgivning i en brugbar form. Det betød, at Danske Lov ikke i særlig grad rettede op på de tilfælde i ældre lovgivning, hvor der fandtes ubehandlede spørgsmål. En senere tids jurister og historikere som [[Anders Sandøe Ørsted]] og [[Edvard Holm]] har udtalt sig positivt over Danske Lov som et særlig positivt aspekt af enevælden,{{Sfn|Iuul|1954|p=7}} men retshistorikeren [[Stig Iuul]] fremhæver at det er det en ros, der lige så godt kunne tillægges den ældre danske på grund af Danske Lovs kompilatoriske karakter.{{Sfn|Iuul|1954|p=73}} En kilde fra samtiden er ofte blevet fremhævet som et bevis på lovens fordele overfor andre europæiske nationers lovsamlinger. Det drejer sig om den engelske gesandt i Danmark, [[Robert Molesworth]], der i sin ellers stærkt negative skildring af Danmark i bogen ''An account of Denmark as it was in the year 1692'' <ref>{{wikicite|ref={{sfnref|Wormanium|1977}}|reference=Svend Lyndrup (overs.), ''En beskrivelse af Danmark som det var i året 1692'', Wormanium, 1977. {{ISBN|87-85160-52-0}}.}}</ref> fra [[1694]] groft sagt kun har noget positivt at sige om landet, når det gælder dets love:
Jura Kultur Retsvæsen Sikkerhed